BILAG

»Πλαγιές Πάικου« (Playies Paikou)

PGI-GR-A1088-AM01

Ansøgningsdato 14.4.2016

ANSØGNING OM ÆNDRING AF VARESPECIFIKATIONEN

1. Regler, der finder anvendelse på ændringen

Artikel 105 i forordning (EU) nr. 1308/2013 — væsentlig ændring

2. Beskrivelse og begrundelse for ændringen

2.1. Ændringer i sammensætningen af sorterne til hvidvin

Det tekniske dossier (PGI-GR-A1088), varespecifikationen og enhedsdokumentet for Playies Paikou er ændret med henblik på medtagelsen af sorterne Xinomavro (med hvidvinsgæring), Negoska (med hvidvinsgæring), Viognier, Gewürztraminer og Riesling i ethvert blandingsforhold i sammensætningen af sorterne til hvidvin (tør, halvtør, halvsød og sød).

Sorterne Xinomavro og Negoska er med godt resultat blevet anvendt til at fremstille en meget interessant hvidvin. Denne praksis følges allerede med succes i andre områder, f.eks. naboområderne Naousa og Amintaio, og er også medtaget i varespecifikationen for den beskyttede geografiske betegnelse Imathia.

Desuden har vinavlere i området også plantet nye anbefalede sorter (Gewürztraminer og Riesling) og godkendte sorter (Viognier). Dette har resulteret i ekstraordinære og karakterfulde vine, der afspejler de særlige kendetegn ved områdets vinmarker. De har tilpasset sig godt til de lokale dyrkningsforhold.

Hvidvine fremstillet af sorterne Xinomavro, Negoska, Gewürztraminer, Riesling og Viognier har samme egenskaber som den hvidvin, der er beskrevet i det tekniske dossier for vine med den geografiske betegnelse Playies Paikou.

Varespecifikationen er ændret som følger:

— Første punkt i varespecifikationens afsnit om »Godkendte druesorter« er erstattet af følgende: »Hvidvin med den beskyttede geografiske betegnelse Playies Paikou (tør, halvtør, halvsød og sød) fremstilles af druer af følgende sorter: Roditis, Malagouzia, Asyrtiko, Sauvignon Blanc, Chardonnay, Gewürztraminer, Riesling og Viognier samt Xinomavro (med hvidvinsgæring) og Negoska (med hvidvinsgæring). Disse sorter kan anvendes i ethvert blandingsforhold.«

— Første punkt i varespecifikationens afsnit om »Vinfremstillingsmetoder« er erstattet af følgende:

»Fremstilling af hvidvin: Hvidvin med den beskyttede geografiske betegnelse Playies Paikou fremstilles ved hjælp af den mest avancerede teknologi til hvidvinsfremstilling. Temperaturen under alkoholgæringen må ikke overstige 20 °C. Når der er tale om de røde druesorter Xinomavro og Negoska, anvendes hvidvinsgæringsmetoden.«

Ændringen afspejles i følgende afsnit af varespecifikationen og enhedsdokumentet: »Primære druesorter«, »Godkendte druesorter«, »Beskrivelse af vinene« og underafsnittet »Organoleptiske egenskaber« i afsnittet om hvidvin (tør, halvtør, halvsød og sød) og afsnittet »Vinfremstillingsmetoder«, hvor der tilføjes oplysninger om fremstilling af hvidvin af røde druesorter.

Afsnittet om »Tilknytning til det geografiske område« i enhedsdokumentet og varespecifikationen er også berørt, navnlig underafsnittene »Produktoplysninger« og »Årsagssammenhæng«.

2.2. Tilføjelse af sød rosévin

Det tekniske dossier (PGI-GR-A1088), varespecifikationen og enhedsdokumentet for Playies Paikou er ændret med henblik på medtagelsen af sød rosévin. I de senere år har områdets vinproducenter fremstillet sød rosévin, der har vundet indpas på markedet.

Der er specifikt tilføjet følgende i slutningen af varespecifikationens afsnit om »Beskrivelse af vinene«.

»4. Sød rosévin Detaljerede egenskaber: — Totalt alkoholindhold, minimum: 11,5 % vol. — Naturligt alkoholindhold, minimum: 11,0 % vol. — Totalt sukkerindhold (g/l): minimum 45 — Totalt syreindhold udtrykt som vinsyre (g/l): minimum 4,8 — maksimum 12,0 — Flygtig syre udtrykt som eddikesyre (g/l): maksimum 1,08 (18 meq/l) — Maksimalt indhold af svovldioxid i vinen (totalt): 250 mg/l. Organoleptiske egenskaber: Stærk granatæblefarve. Duft af marmelade af røde bær og røde roser. Fyldig smag med sød eftersmag. Hvad angår værdierne af det maksimale totale alkoholindhold, er grænserne i den relevante EU-lovgivning gældende.«

Sidste punkt i varespecifikationens afsnit om »Godkendte druesorter« er erstattet af følgende:

»Rosévin (tør, halvtør, halvsød og sød) med den beskyttede geografiske betegnelse Playies Paikou fremstilles af friske druer af sorterne Xinomavro, Limnio, Negoska, Cabernet Sauvignon, Syrah og Merlot. Disse sorter kan anvendes i ethvert blandingsforhold.«

Ændringen afspejles også i enhedsdokumentets afsnit om »Beskrivelse af vinene« og »Godkendte druesorter«.

2.3. Opdatering af det tekniske dossier for Playies Paikou (BGB)

Ud over de ønskede ændringer og med henblik på en opdatering af det tekniske dossier er der foretaget følgende ændringer af varespecifikationen: a) der er tilføjet/erstattet nationale bestemmelser om gældende krav og kontroller for BOB- og BGB-vine, og b) oplysningerne om de kompetente kontrolmyndigheder er ændret.

Specifikt er afsnittet »KONTROLMYNDIGHEDER« erstattet med følgende:

»KONTROLMYNDIGHEDER Ministeriet for landdistriktsudvikling og fødevarer Generaldirektoratet for fødevarer Direktorat: Fødevareanvendelse og -teknologi Kontor: Vin og alkoholholdige drikkevarer Adresse : Menandrou 22, 10552 Athen GRÆKENLAND Tlf. +30 2102125113, +30 2102125145 Fax +30 2105245195 E-mail: lkiokakis@minagric.gr, kballa@minagric.gr Direktoratet for økonomi i landdistrikterne og direktoratet for veterinære anliggender Kontrolcentrene for regional plantebeskyttelse, plantekvalitet og plantebeskyttelseskontrol«

Denne ændring vedrører kun varespecifikationen og ikke enhedsdokumentet.

ENHEDSDOKUMENT

1. Registreret betegnelse

»Πλαγιές Πάικου« (Playies Paikou)

2. Type geografisk betegnelse

BGB — beskyttet geografisk betegnelse

3. Kategorier af vinavlsprodukter

1. Vin

4. Beskrivelse af vinen/vinene

TØR ROSÉVIN

Mørklilla farve med rosa nuancer. Kraftig bouquet med noter af rose og citrus. Afbalanceret med den rette syrlighed og en eftersmag af blomster, der bliver på tungen.

— Totalt alkoholindhold: minimum 11,5 % vol.

— Naturligt alkoholindhold, minimum: 11,0 % vol.

— Totalt sukkerindhold (g/l): maksimalt 9,0 (såfremt sukkerindholdet overstiger 4 g/l, er betingelserne i bilag XIV til Kommissionens forordning (EF) nr. 607/2009 gældende)

— Totalt syreindhold udtrykt som vinsyre (g/l): maksimum 7,5

Generelle analytiske egenskaber

Totalt alkoholindhold, maksimum (i % vol.): Faktisk alkoholindhold, minimum (i % vol.): 11,5 Totalt syreindhold, minimum: 3,5 g/l udtrykt som vinsyre Indhold af flygtig syre, maksimum (milliækvivalenter pr. l): 18 Totalt indhold af svovldioxid, maksimum (i mg/l): 200

Hvad angår værdien af det maksimale totale alkoholindhold, er værdierne i den relevante EU-lovgivning gældende.

HALVTØR ROSÉVIN

Mørklilla farve med rosa nuancer. Kraftig bouquet med noter af rose og citrus. Afbalanceret med den rette syrlighed og en eftersmag af blomster, der bliver på tungen. En behagelig balance mellem syrlighed og sødme. Mild og frugtagtig.

— Naturligt alkoholindhold, minimum: 11,0 % vol.

— Totalt sukkerindhold (g/l): minimum 4,5 — maksimum 17,5 (såfremt sukkerindholdet overstiger 12 g/l, er betingelserne i bilag XIV til Kommissionens forordning (EF) nr. 607/2009 gældende)

— Totalt syreindhold udtrykt som vinsyre (g/l): maksimum 7,5

— Maksimalt indhold af svovldioxid i vinen (totalt): 250 mg/l (hvis sukkerindholdet er på 5 g/l eller derover)

Generelle analytiske egenskaber

Totalt alkoholindhold, maksimum (i % vol.): Faktisk alkoholindhold, minimum (i % vol.): 11,5 Totalt syreindhold, minimum: 3,5 g/l udtrykt som vinsyre Indhold af flygtig syre, maksimum (milliækvivalenter pr. l): 18 Totalt indhold af svovldioxid, maksimum (i mg/l): 250

Hvad angår værdien af det maksimale totale alkoholindhold, er værdierne i den relevante EU-lovgivning gældende.

HALVSØD ROSÉVIN

Mørklilla farve med rosa nuancer. Kraftig bouquet med noter af rose og citrus. Afbalanceret med den rette syrlighed og en eftersmag af blomster, der bliver på tungen. Mild, frugtagtig og sød smag, der bliver på tungen.

— Naturligt alkoholindhold, minimum: 11,0 % vol.

— Totalt sukkerindhold (g/l): minimum 12,5 — maksimum 45 (såfremt sukkerindholdet overstiger 12 g/l, er betingelserne i bilag XIV til Kommissionens forordning (EF) nr. 607/2009 gældende)

— Totalt syreindhold udtrykt som vinsyre (g/l): Maksimum 7,5

Generelle analytiske egenskaber

Totalt alkoholindhold, maksimum (i % vol.): Faktisk alkoholindhold, minimum (i % vol.): 11,5 Totalt syreindhold, minimum: 3,5 g/l udtrykt som vinsyre Indhold af flygtig syre, maksimum (milliækvivalenter pr. l): 18 Totalt indhold af svovldioxid, maksimum (i mg/l): 250

Hvad angår værdien af det maksimale totale alkoholindhold, er værdierne i den relevante EU-lovgivning gældende.

SØD ROSÉVIN

Stærk granatæblefarve. Duft af marmelade af røde bær og røde roser. Fyldig smag med sød eftersmag.

— Naturligt alkoholindhold, minimum: 11,0 % vol.

— Totalt sukkerindhold (g/l): minimum 45

— Totalt syreindhold udtrykt som vinsyre (g/l): maksimum 12,0

— Flygtig syre udtrykt som eddikesyre (g/l): maksimum 1,08 (18 meq/l)

Generelle analytiske egenskaber

Totalt alkoholindhold, maksimum (i % vol.): Faktisk alkoholindhold, minimum (i % vol.): 11,5 Totalt syreindhold, minimum: 4,8 g/l udtrykt som vinsyre Indhold af flygtig syre, maksimum (milliækvivalenter pr. l): 18 Totalt indhold af svovldioxid, maksimum (i mg/l): 250

Hvad angår værdien af det maksimale totale alkoholindhold, er værdierne i den relevante EU-lovgivning gældende.

TØR HVIDVIN

Skinnende lysegrøn farve (med gule nuancer, såfremt hvidvinen er fremstillet af druer af sorterne Xinomavro og Negoska). Kraftig bouquet med noter af citrus og frisk frugt med antydninger af blomster. Dybde med frugtagtig eftersmag, der bliver på tungen.

— Totalt alkoholindhold: minimum 11,5 % vol.

— Naturligt alkoholindhold, minimum: 11,0 % vol.

— Totalt sukkerindhold (g/l): maksimalt 9,0 (såfremt sukkerindholdet overstiger 4 g/l, er betingelserne i bilag XIV til Kommissionens forordning (EF) nr. 607/2009 gældende)

— Totalt syreindhold udtrykt som vinsyre (g/l): maksimum 7,5

Generelle analytiske egenskaber

Totalt alkoholindhold, maksimum (i % vol.): Faktisk alkoholindhold, minimum (i % vol.): 11,5 Totalt syreindhold, minimum: 3,5 g/l udtrykt som vinsyre Indhold af flygtig syre, maksimum (milliækvivalenter pr. l): 18 Totalt indhold af svovldioxid, maksimum (i mg/l): 200

Hvad angår værdien af det maksimale totale alkoholindhold, er værdierne i den relevante EU-lovgivning gældende.

HALVTØR HVIDVIN

Skinnende lysegrøn farve (med gule nuancer, såfremt hvidvinen er fremstillet af druer af sorterne Xinomavro og Negoska). Kraftig bouquet med noter af citrus og frisk frugt med antydninger af blomster. En behagelig balance mellem syrlighed og sødme. Mild og frugtagtig.

— Naturligt minimumsalkoholindhold: 11,0 % vol.

— Totalt sukkerindhold (g/l): minimum 4,5 — maksimum 17,5 (såfremt sukkerindholdet overstiger 12 g/l, er betingelserne i bilag XIV til Kommissionens forordning (EF) nr. 607/2009 gældende)

— Totalt syreindhold udtrykt som vinsyre (g/l): maksimum 7,5

— Maksimalt indhold af svovldioxid i vinen (totalt): 250 mg/l (hvis sukkerindholdet er på 5 g/l eller derover)

Generelle analytiske egenskaber

Totalt alkoholindhold, maksimum (i % vol.): Faktisk alkoholindhold, minimum (i % vol.): 11,5 Totalt syreindhold, minimum: 3,5 g/l udtrykt som vinsyre Indhold af flygtig syre, maksimum (milliækvivalenter pr. l): 18 Totalt indhold af svovldioxid, maksimum (i mg/l): 250

Hvad angår værdien af det maksimale totale alkoholindhold, er værdierne i den relevante EU-lovgivning gældende.

HALVSØD HVIDVIN

Skinnende lysegrøn farve (med gule nuancer, såfremt hvidvinen er fremstillet af druer af sorterne Xinomavro og Negoska). Kraftig bouquet med noter af citrus og frisk frugt med antydninger af blomster. Mild, frugtagtig og sød smag, der bliver på tungen.

— Naturligt minimumsalkoholindhold: 11,0 % vol.

— Totalt sukkerindhold (g/l): minimum 12,5 — maksimum 45

— Totalt syreindhold udtrykt som vinsyre (g/l): maksimum 7,5

Generelle analytiske egenskaber

Totalt alkoholindhold, maksimum (i % vol.): Faktisk alkoholindhold, minimum (i % vol.): 11,5 Totalt syreindhold, minimum: 3,5 g/l udtrykt som vinsyre Indhold af flygtig syre, maksimum (milliækvivalenter pr. l): 18 Totalt indhold af svovldioxid, maksimum (i mg/l): 250

Hvad angår værdien af det maksimale totale alkoholindhold, er værdierne i den relevante EU-lovgivning gældende.

SØD HVIDVIN

Skinnende farve med en svagt gullig tone (med gule nuancer, såfremt hvidvinen er fremstillet af druer af sorterne Xinomavro og Negoska). Kraftig bouquet med noter af citrus og antydninger af blomster. Mild, frugtagtig og sød smag, der bliver på tungen.

— Naturligt minimumsalkoholindhold: 11,0 % vol.

— Totalt sukkerindhold (g/l): minimum 45

— Totalt syreindhold udtrykt som vinsyre (g/l): maksimum 7,5

Generelle analytiske egenskaber

Totalt alkoholindhold, maksimum (i % vol.): Faktisk alkoholindhold, minimum (i % vol.): 11,5 Totalt syreindhold, minimum: 3,5 g/l udtrykt som vinsyre Indhold af flygtig syre, maksimum (milliækvivalenter pr. l): 18 Totalt indhold af svovldioxid, maksimum (i mg/l): 250

Hvad angår værdien af det maksimale totale alkoholindhold, er værdierne i den relevante EU-lovgivning gældende.

TØR RØDVIN

Kraftig rød farve med dyblilla nuancer. Aromatisk smag med noter af solbær, kirsebær og tomater med antydninger af peber. Sprød og fyldig med milde tanniner og en kraftig eftersmag af frugt, der bliver på tungen.

— Totalt alkoholindhold: minimum 12 % vol.

— Naturligt minimumsalkoholindhold: 11,5 % vol.

— Totalt sukkerindhold (g/l): maksimalt 9,0 (såfremt sukkerindholdet overstiger 4 g/l, er betingelserne i bilag XIV til Kommissionens forordning (EF) nr. 607/2009 gældende)

— Totalt syreindhold udtrykt som vinsyre (g/l): maksimum 7,0

Generelle analytiske egenskaber

Totalt alkoholindhold, maksimum (i % vol.): Faktisk alkoholindhold, minimum (i % vol.): 12 Totalt syreindhold, minimum: 3,5 g/l udtrykt som vinsyre Indhold af flygtig syre, maksimum (milliækvivalenter pr. l): 20 Totalt indhold af svovldioxid, maksimum (i mg/l): 150

Hvad angår værdien af det maksimale totale alkoholindhold, er værdierne i den relevante EU-lovgivning gældende.

HALVTØR RØDVIN

Kraftig rød farve med dyblilla nuancer. Aromatisk smag med noter af solbær, kirsebær og tomater med antydninger af peber. En behagelig balance mellem syrlighed og sødme. Mild og frugtagtig.

— Naturligt minimumsalkoholindhold: 11,5 % vol.

— Totalt sukkerindhold (g/l): minimum 4,5 — maksimum 17,5 (såfremt sukkerindholdet overstiger 12 g/l, er betingelserne i bilag XIV til Kommissionens forordning (EF) nr. 607/2009 gældende)

— Totalt syreindhold udtrykt som vinsyre (g/l): maksimum 7,0

— Maksimalt indhold af svovldioxid i vinen (totalt): 200 mg/l (hvis sukkerindholdet er på 5 g/l eller derover)

Generelle analytiske egenskaber

Totalt alkoholindhold, maksimum (i % vol.): Faktisk alkoholindhold, minimum (i % vol.): 12 Totalt syreindhold, minimum: 3,5 g/l udtrykt som vinsyre Indhold af flygtig syre, maksimum (milliækvivalenter pr. l): 20 Totalt indhold af svovldioxid, maksimum (i mg/l): 200

Hvad angår værdien af det maksimale totale alkoholindhold, er værdierne i den relevante EU-lovgivning gældende.

HALVSØD RØDVIN

Kraftig rød farve med dyblilla nuancer. Aromatisk smag med noter af solbær, kirsebær og tomater med antydninger af peber. Mild, frugtagtig og sød smag, der bliver på tungen.

— Naturligt minimumsalkoholindhold: 11,5 % vol.

— Totalt sukkerindhold (g/l): minimum 12,5 — maksimum 45

— Totalt syreindhold udtrykt som vinsyre (g/l): maksimum 7,0

Generelle analytiske egenskaber

Totalt alkoholindhold, maksimum (i % vol.): Faktisk alkoholindhold, minimum (i % vol.): 12 Totalt syreindhold, minimum: 3,5 g/l udtrykt som vinsyre Indhold af flygtig syre, maksimum (milliækvivalenter pr. l): 20 Totalt indhold af svovldioxid, maksimum (i mg/l): 200

Hvad angår værdien af det maksimale totale alkoholindhold, er værdierne i den relevante EU-lovgivning gældende.

SØD RØDVIN

Kraftig rød farve. Aromatisk smag med noter af solbær og kirsebær. Rig og dyb smag, som er mild og langvarig.

— Naturligt minimumsalkoholindhold: 11,5 % vol.

— Totalt sukkerindhold (g/l): minimum 45

— Totalt syreindhold udtrykt som vinsyre (g/l): maksimum 7,5

Generelle analytiske egenskaber

Totalt alkoholindhold, maksimum (i % vol.): Faktisk alkoholindhold, minimum (i % vol.): 12 Totalt syreindhold, minimum: 3,5 g/l udtrykt som vinsyre Indhold af flygtig syre, maksimum (milliækvivalenter pr. l): 20 Totalt indhold af svovldioxid, maksimum (i mg/l): 200

Hvad angår værdien af det maksimale totale alkoholindhold, er værdierne i den relevante EU-lovgivning gældende.

5. Vinfremstillingsmetoder

a) Væsentlige ønologiske fremgangsmåder

Særlig ønologisk fremgangsmåde

Ved fremstilling af halvtør, halvsød og sød vin er det tilladt at søde vinen i henhold til de gældende bestemmelser (bilag I D til forordning (EF) nr. 606/2009).

Dyrkningsmetode

Vinstokkene beskæres i henhold til de typiske dyrkningsteknikker, der anvendes lokalt.

Restriktioner for fremstilling af vinene

Fremstilling af hvidvin: Hvidvin med den beskyttede geografiske betegnelse Playies Paikou fremstilles ved hjælp af de mest avancerede teknikker til hvidvinsfremstilling. Temperaturen under alkoholgæringen må ikke overstige 20 °C. Når der er tale om de røde druesorter Xinomavro og Negoska, anvendes hvidvinsgæringsmetoden.

Fremstilling af rødvin: Rødvin med den beskyttede geografiske betegnelse Playies Paikou fremstilles efter den klassiske rødvinsfremstillingsmetode.

Fremstilling af rosévin: Rosévin med den beskyttede geografiske betegnelse Playies Paikou fremstilles ved hjælp af den mest avancerede teknologi til fremstilling af rosévin. Temperaturen under alkoholgæringen må ikke overstige 20 °C.

b) Maksimumsudbytter

Maksimumsudbytte i hektoliter af det færdige produkt pr. hektar — hvidvine

105 hl pr. hektar

Maksimumsudbytte i hektoliter af det færdige produkt pr. hektar — rødvine

96 hl pr. hektar

Maksimumsudbytte i hektoliter af det færdige produkt pr. hektar — rosévine

90 hl pr. hektar

Maksimalt drueudbytte pr. hektar — rødvin, hvidvin og rosévin

12 000 kg druer pr. hektar

Maksimalt drueudbytte pr. hektar — sorten Roditis

14 000 kg druer pr. hektar

6. Afgrænsning af det geografiske område

Det afgrænsede produktionsområde for vin med den beskyttede geografiske betegnelse Playies Paikou omfatter de kommunale distrikter Karpi, Griva, Goumenissa, Gerakonas og Filiria i kommunen Goumenissa samt de kommunale distrikter Evropos, Polypetro og Touba i kommunen Evropos i præfekturet Kilkis, som er beliggende i over 80 meters højde.

7. Primære druesorter

Roditis Rs — Alepou

Xinomavro N — Xinogaltso, Popolka

Negoska N

Cabernet Sauvignon N

Malagouzia B

Limnio Ν

Chardonnay B

Viognier B

Syrah N

Sauvignon Blanc B

Riesling B

Merlot N

Gewürztraminer Rs

Asyrtiko B

8. Tilknytning til det geografiske område

Vinens historiske, kulturelle og sociale tilknytning og geografiske miljø

Oplysninger om det geografiske område

A. Historisk tilknytning

Det omdømme, som området har opbygget gennem fremstillingen af vine med den beskyttede oprindelsesbetegnelse Goumenissa, har fremmet udbredelsen af moderne vindyrkningsteknikker i hele det område, der er omfattet af den beskyttede geografiske betegnelse Playies Paikou, og givet anledning til dyrkningen af et større antal sorter, hvis druer giver vine, som er populære på markedet. Anerkendelsen af den beskyttede geografiske betegnelse Playies Paikou er således opnået i forbindelse med den historiske udvikling af vinfremstillingen i området, der bygger på de eksisterende traditioner og den moderne infrastruktur, der er opført i de senere år.

B. Kulturel, social og økonomisk tilknytning

Vindyrkning og vin har været uløseligt forbundet med lokalbefolkningens kulturelle, sociale og økonomiske liv lige siden antikken.

Denne tilknytning eksisterer stadig i dag, hvilket fremgår af de arrangementer, der afholdes for at fremme vin og de lokale kulturelle traditioner.

C. Geografisk miljø og geografisk oprindelse

Klima

Klimaet falder (ifølge Lang) ind under kategorien halvtørt til halvfugtigt. Varmesum (basistemperatur 10 °C): 1 980 graddage fra april til oktober. Kontinentalitet: 20,93 °C. Solskinstimer: 1 818 fra april til oktober. Gennemsnitstemperaturen i den måned, hvor druerne modnes: 19,8 °C. Nedbør: 650 mm om året, 65 mm i den måned, hvor druerne modnes. Vind: Om vinteren er den nordlige »Vardaris«-vind dominerende. Om sommeren dominerer milde lokale vinde (briser), der hovedsagelig kommer fra syd, men der er også en nordøstlig »Meltemi«-vind, som dæmper sommervarmen.

Jord

Det udstrakte Playies Paikou-område består af granitsten, sandsten, skifer, ofiolitter og kalksten, mens grundmaterialet består af aflejringer af terra rossa, mergel og mergelholdig kalksten i hårde og bløde lag. Størstedelen af områdets jordbund er pH-neutral til alkalisk. Området har tilstrækkelige til store mængder af både ækvivalent og aktivt calciumcarbonat, med undtagelse af visse områder, som slet ikke har noget. Udbytningskapaciteten i jorden i området er generelt ganske god og forsyner planterne med de nødvendige mængder næringsstoffer, hvilket skyldes forekomsten af en høj andel af smectit i lermineralerne, og der er store mængder af tilgængeligt calcium og magnesium. Mængden af det organiske materiale er generelt tilstrækkeligt i overfladelagene, men aftager med dybden. I de fleste tilfælde forsyner det organiske materiale i områdets jordbund planterne med det kvælstof, der er nødvendigt for væksten, og kvælstofholdige gødningsstoffer er kun nødvendige af og til.

Topografi

Området er yderst kuperet med en række hældninger og skråninger på mellem 0 og 30 %. Kombineret med jorden og makroklimaet skaber dette en række vindyrkningsarealer, der er en af de vigtigste faktorer for resultaterne af de sorter, der dyrkes i området. Vindyrkningsarealerne er forskellige, hvad angår mesoklimaet, som hovedsagelig er et resultat af samspillet mellem klima og den lokale topografi, og også hvad angår jordbunden.

Produktoplysninger

Hvidvine med den beskyttede geografiske betegnelse Playies Paikou er kendetegnet ved deres lysegrønne nuance, undertiden med en svagt gullig tone. Deres aromaprofil omfatter aromaer af citrusfrugter, blomster og andre frugter, alt afhængigt af sorten og vinmarkens beliggenhed. De er også kendetegnet ved en passende dybde og eftersmag, som hovedsagelig skyldes en tilstrækkelig og synkroniseret modning af sorterne i området.

Rosévine med den beskyttede geografiske betegnelse Playies Paikou skiller sig ud på grund af deres stærke farve og rosa nuancer, som stammer fra de anvendte sorter og det område, hvor de dyrkes. De har også en kraftig bouquet med noter af rose og citrus. Balancen i alle typer rosévin (tør, halvtør, halvsød og sød) er glimrende, hvilket hovedsagelig skyldes deres gode syreindhold.

Rødvine med den beskyttede geografiske betegnelse Playies Paikou er kendetegnet ved en kraftig rød farve med dyblilla nuancer og en aromatisk smag med noter af solbær, kirsebær og tomater med en antydning af peber. De har en fyldig smag med milde tanniner og en kraftig eftersmag af frugt, der bliver på tungen.

Årsagssammenhæng

På grund af temperaturerne i området når modningen af druerne sit højdepunkt mellem de sidste 10 dage af august og de første fem dage af oktober, alt afhængigt af sorten. På grund af dette højdepunkt i modningen og den høje grad af kontinentalitet er de fremstillede vines type og organoleptiske egenskaber en direkte følge af klimaet og vinmarkernes forskellige beliggenhed. F.eks. giver Xinomavro-druer, som modnes tidligt i vinmarker med kalkholdig jordbund, vine med delikate aromaer, mens druer, der modnes senere i områder med lerjord, giver vine med en stærk fenolisk karakter.

Sorten Negoska modnes på samme tid som Xinomavro og anvendes til at fremstille vine med et højt alkoholindhold, en stærk farve og et gennemsnitligt syreindhold, som passer fint sammen med de tilsvarende vine fremstillet af sorten Xinomavro. Sorterne Merlot, Syrah og Cabernet Sauvignon modnes i gennemsnit henholdsvis den 5., 10. og 20. september. Merlot anvendes til at fremstille milde vine med et højt alkoholindhold og en aroma af modne frugter, mens Syrah-vine er kendetegnet ved deres gode struktur, stærke farve og egnethed til lagring i længere tid. Cabernet Sauvignon anvendes til at fremstille vine med en særlig aroma (hovedsagelig af små røde frugter, men også krydret aroma), god dybde, alkoholindhold og lagringsegnethed.

Sorterne Chardonnay, Sauvignon Blanc, Gewürztraminer og Malagouzia modnes i de sidste 10 dage i august, sorterne Riesling og Asyrtiko i de første fem dage af september, sorten Viognier i de følgende fem dage af september og sorten Roditis i anden halvdel af september. På grund af de relativt varme modningsbetingelser har Chardonnay-vine som regel en moden tropisk bouquet kombineret med en rig og dyb smag, mens Sauvignon Blanc-vine er kendetegnet ved aromaer af frugt, navnlig fersken, og i mindre grad af grønne karakteristika, alt afhængigt af jordbunden. Sorterne Malagouzia og Gewürztraminer giver primært vine med en intens blomsteragtig bouquet, og den aromatiske smag forstærkes, når de kombineres med andre sorter. Vine fremstillet af sorten Asyrtiko har en fyldig krop og struktur, et højt syreindhold og en karakteristisk aroma, som varierer mellem blomster og citrusfrugter. Områdets vine fremstillet af sorten Riesling skiller sig hovedsagelig ud på grund af deres raffinerede aromatiske smag. Sorten Viognier anvendes til at fremstille vine, som hovedsagelig er kendetegnet ved deres kraftige struktur og lagringsegnethed, hvor aromaerne af frugt såsom abrikos dæmpes af den mere modne aroma af honning. Sorten Roditis giver vine med en aromatisk finesse og en rig smag.

Det kan konkluderes, at kvaliteten, typen og de særlige kendetegn ved vine fremstillet i området hænger sammen med vindyrkningsjorden, både i området generelt og på den enkelte vinmark.

9. Vigtige yderligere betingelser

Retlig ramme: EU-lovgivningen

Type yderligere betingelse: Undtagelse for produktionen i det afgrænsede geografiske område

Beskrivelse af betingelsen:

Artikel 6, stk. 4, litra b), i Kommissionens forordning (EF) nr. 607/2009 om gennemførelsesbestemmelser til Rådets forordning (EF) nr. 479/2008 for så vidt angår beskyttede oprindelsesbetegnelser og beskyttede geografiske betegnelser, traditionelle benævnelser og mærkning og præsentation af visse vinavlsprodukter.

Retlig ramme: Den nationale lovgivning

Type yderligere betingelse: Undtagelse for produktionen i det afgrænsede geografiske område

Beskrivelse af betingelsen:

I artikel 4, litra c), i fælles ministeriel afgørelse nr. 392169/20.10.1999 om generelle regler vedrørende anvendelsen af udtrykket »lokal vin« i beskrivelsen af bordvin (Grækenlands Statstidende, serie II, nr. 1985/8.11.99), som ændret ved fælles ministeriel afgørelse nr. 321813/29.8.2007, står der følgende:

»Bordvine, for hvilke udtrykket »lokal vin« må anvendes med en geografisk angivelse af en provins, et præfektur eller et vindyrkningsområde, der er mindre end et præfektur, skal være fremstillet på vingårde i præfekturet eller i tilstødende præfekturer. Specifikt kan vine med den beskyttede geografiske betegnelse Playies Paikou fremstilles på vingårde i præfekturet Kilkis eller i de tilstødende præfekturer Pella, Thessaloniki og Serres«.

Retlig ramme: EU-lovgivningen

Type yderligere betingelse: Supplerende bestemmelser om mærkning

Beskrivelse af betingelsen: Angivelser, der vedrører visse produktionsmetoder

Artikel 66, stk. 1, 2 og 6, i Kommissionens forordning (EF) nr. 607/2009 om gennemførelsesbestemmelser til Rådets forordning (EF) nr. 479/2008 for så vidt angår beskyttede oprindelsesbetegnelser og beskyttede geografiske betegnelser, traditionelle benævnelser og mærkning og præsentation af visse vinavlsprodukter.

Retlig ramme: Den nationale lovgivning

Type yderligere betingelse: Supplerende bestemmelser om mærkning

Beskrivelse af betingelsen: Angivelser, der vedrører visse produktionsmetoder

Artikel 3 og 4 i ministeriel afgørelse nr. 280557/9.6.2005 om tidspunktet for modning, lagring og markedsføring af vine med oprindelsesbetegnelsen Superior og lokale vine samt de udtryk, der anvendes i mærkningen heraf med hensyn til produktionsmetode eller fremstillingsmetode (Grækenlands statstidende, serie II, nr. 818/15.6.2005), fastlægger betingelserne for anvendelsen af følgende udtryk:

— »ΝΕΟΣ ΟΙΝΟΣ« eller »ΝΕΑΡΟΣ ΟΙΝΟΣ« (NY VIN)

— »ΩΡΙΜΑΝΣΗ ΣΕ ΒΑΡΕΛΙ« eller »ΩΡΙΜΑΣΕ ΣΕ ΒΑΡΕΛΙ« (MODNET PÅ FAD)

— »ΠΑΛΑΙΩΜΕΝΟΣ ΣΕ ΒΑΡΕΛΙ« eller »ΠΑΛΑΙΩΣΗ ΣΕ ΒΑΡΕΛΙ« (LAGRET PÅ FAD)

— »ΟΙΝΟΠΟΙΗΘΗΚΕ ΚΑΙ ΩΡΙΜΑΣΕ ΣΕ ΒΑΡΕΛΙ« eller »ΟΙΝΟΠΟΙΗΣΗ ΚΑΙ ΩΡΙΜΑΝΣΗ ΣΕ ΒΑΡΕΛΙ« (VINIFICERET OG MODNET PÅ FAD)

— »ΟΙΝΟΠΟΙΗΣΗ ΣΕ ΒΑΡΕΛΙ« eller »ΟΙΝΟΠΟΙΗΘΗΚΕ ΣΕ ΒΑΡΕΛΙ« (VINIFICERET PÅ FAD).

Retlig ramme: Den nationale lovgivning

Type yderligere betingelse: Supplerende bestemmelser om mærkning

Beskrivelse af betingelsen: Angivelse af årgang på mærkningen

Såfremt udtrykkene »ΝΕΟΣ ΟΙΝΟΣ« eller »ΝΕΑΡΟΣ ΟΙΝΟΣ« (»NY VIN«) bruges på mærkningen af vine, er det obligatorisk at angive årgangen i overensstemmelse med artikel 1, stk. 2, i ministeriel afgørelse nr. 280557/9.6.2005 om tidspunktet for modning, lagring og markedsføring af vine med oprindelsesbetegnelsen Superior og lokale vine samt de udtryk, der anvendes i mærkningen heraf med hensyn til produktionsmetode eller fremstillingsmetode (Grækenlands statstidende, serie II, nr. 818/15.6.2005).

Retlig ramme: Den nationale lovgivning

Type yderligere betingelse: Supplerende bestemmelser om mærkning

Beskrivelse af betingelsen: Mærkning i overensstemmelse med national lovgivning.

I henhold til ministeriel afgørelse nr. 235309/7.2.2002 kan følgende udtryk bruges på mærkningen af vine med den beskyttede geografiske betegnelse (BGB) Playies Paikou:

ΛΕΥΚΟΣ ΑΠΟ ΛΕΥΚΑ ΣΤΑΦΥΛΙΑ/Blanc de blancs (HVIDVIN AF HVIDE DRUER), ΛΕΥΚΟΣ ΑΠΟ ΕΡΥΘΡΑ ΣΤΑΦΥΛΙΑ/Blanc de noir (HVIDVIN AF RØDE DRUER), ΛΕΥΚΟΣ ΑΠΟ ΕΡΥΘΡΩΠΑ ΣΤΑΦΥΛΙΑ eller ΛΕΥΚΟΣ ΑΠΟ ΓΚΡΙΖΑ ΣΤΑΦΥΛΙΑ/Blanc de gris (HVIDVIN AF ROSÉ DRUER ELLER HVIDVIN AF GRÅ DRUER), ΚΟΚΚΙΝΕΛΙ/kokineli (KOKINELI), ΟΙΝΟΣ ΛΟΦΩΝ/Vin de collines (VIN FRA BAKKEOMRÅDER), ΟΙΝΟΣ ΠΛΑΓΙΩΝ/Vin de coteaux (VIN FRA SKRÅNINGER), ΟΡΕΙΝΩΝ ΑΜΠΕΛΩΝΩΝ eller ΑΠΟ ΟΡΕΙΝΑ ΚΡΑΣΑΜΠΕΛΑ/Vin de vignobles Montagneux (VINGÅRDE I BJERGOMRÅDER ELLER VINGÅRDE MED VIN FRA BJERGOMRÅDER).

Link til varespecifikationen

http://www.minagric.gr/images/stories/docs/agrotis/POP-PGE/OINOS/PGE_trop_prodiagrafes_paikos191217.pdf